ཚེས་༢༧གྱི་ཉིན་མི་མང་ལ་བོད་རྒྱལ་ཡོང་མང་གཙོ་ཚོགས་པའི་ཚོགས་གཙོ་འཆི་མེད་གཡུང་དྲུང་ལགས་ཀྱིས་ཚོགས་པ་ངོ་སྤྲོད་དང་འབྲེལ་བགྲོ་གླེང་དེའི་དམིགས་ཡུལ་སྐོར་གསུང་དོན།འདས་པའི་ལོ་༣༠ནང་ང་ཚོས་འཐུས་ཤོར་མང་པོ་ཕྱིན་ཡོད་པ་རེད།ལྷག་པར་མི་རིགས་དང་རྒྱལ་ཁབ་ཀྱི་འགོ་ཁྲིད་གསོ་སྐྱོང་མ་ཐུབ་པའི་འཐུས་ཤོར་ཆེན་པོ་ཕྱིན་ཡོད་པ་རེད།རྒྱུ་མཚན་འདི་འདྲའི་ཐོག་༢༠༡༡ལོའི་བོད་མི་མང་སྤྱི་འཐུས་དང་བཀའ་ཁྲིའི་འོས་བསྡུ་ནི་སྔར་ལས་ལྷག་པའི་གལ་ཆེན་པོ་ཆགས་ཡོད་པ་རེད།༢༠༡༡ལོའི་གལ་ཆེའི་རང་བཞིན་ཐོག་བགྲོ་གླེང་བྱེད་ཀྱི་ཡིན་ཞེས་ངོ་སྤྲོད་བྱས་རྗེས་བགྲོ་གླེང་དངོས་སུ་འགོ་འཛུགས་བྱས་སོང་།